
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στον 
οικισμό Μεγαλοχώρι Λέσβου, φερόμενο ως ιδιοκτησία Αργυ- 
ρώς ή Αρτέμιδος Μαλαμοπούλου, και καθορισμός ειδικών 

όρων και περιορισμών δόμησής του. 1 

Χαρακτηρισμός ως διατηρητέων των κτιρίων που βρίσκονται στη 
περιοχή Πατησίων - Αχαρνών·στη πόλη των Αθηνών και στις 
οδούς 1) Πατησίων 49 και Αβέρωφ 1, 2) Ηπείρου 41, 3) 
Αχαρνών 38 και Φαιστού 4) Αριστοτέλους 46, 5) Πατησίων 
' 55 και Ηπείρου 2 καθώς και του περιβάλλοντα το κτίριο χώρο, 

6) Πατησίων 50, 7) Σκαραμαγκά 4, 8) Σκαραμαγκά 7, 9) 


3ης Σεπετεμβρϊου 66, 10) Σμύρνης 21, και καθορισμός ειδικών 

όρων και περιορισμών δόμησής τους.. 2 

Χαρακτηρισμός ως διατηρητέου του διόροφου κτιρίου που βρί¬ 
σκεται στην οδό Μερέτης αρ. 9 στη πόλη της Φλώρινας, 
φερόμενου ως ιδιοκτησία θωμά Γρούιου, και καθορισμός ειδι¬ 
κών όρων και περιορισμών δόμησής του. 3 

Χαρακτηρισμός ως διατηρητέου του κριρίου που βρίσκεται επί των οδών 
Δραγούμη και 25ης Μαρτίου στη Κατερίνη Ν. Πιερίας (Αρχοντικό 
Τσαλόπουλου), φερόμενου ως ιδιοκτησία Ιωάννη Τσαλόπουλου και 

καθορισμός ειδικών όρων και περιορισμών δόμησής του... . 4 

Χαρακτηρισμός ως διατηρητέου του κτιρίου που βρίσκεται στη 
κεντρική πλατεία του Οικισμού Δεσποτικού του Ν. Ιωαννίνων, 


φερόμενο ως ιδιοκτησία Χρήστου Λώλη, και καθορισμός ειδικών 


όρων και περιορισμών δόμησής του... 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 58358/3594 (1) 


Χαρακτηρισμός ως διατηρητέου του κτιρίου που βρίσκεται στον οικισμό 
Μεγαλοχώρι Λέσβου, φερόμενο ως ιδιοκτησία Αργυρώς ή Αρτέμιδος 
Μαλαμοπούλου, και καθορισμός ειδικών όρων και περιορισμών δόμησής 
του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 


3. Την από 24.6.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 6.8.1986 (αρ. πρωτ. 57602/3353/7.8.86) απάντηση 
της Αργυρώς ή Αρτέμιδος Μαλαμοπούλου, αποφασίζουμε: 

1. Χαρακτηρίζεται ως διατηρητέο το διόροφο κτίριο με τον περιβάλ¬ 
λοντα χώρο του που βρίσκεται στον οικισμό Μεγαλοχώρι της Λέσβου, 
φερόμενο ως ιδιοκτησία Αργυρώς ή Αρτέμιδος Μαλαμοπούλου, όπως 
φαίνεται σημειωμένο στο σχετικό πρωτότυπο τοπογραφικό διάγραμμα 
σε κλίμακα 1:5000 που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 58358/1986 πράξη 
του και που συνοπτικό του αντίτυπο δημοσιεύεται με την παρούσα 
απόφαση γιατί πρόκειται για αξιόλογο κτίριο του προηγούμενου αιώνα 
με ιδιαίτερο αρχιτεκτονικό χαρακτήρα. 

2. Απαγορεύεται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του διατηρητέου κτιρίου. 

3. Επιτρέπεται η επισκευή ο εκσυγχρονισμός των εγκαταστά¬ 
σεων, η ενίσχυση στο φέροντα οργανισμό, καθώς· και επεμβάσεις 
για λόγους λειτουργικούς του διατηρητέου κτιρίου εφόσον δεν αλλοι¬ 
ώνεται ο αρχιτεκτονικός χαρακτήρας του. 

4. Δεν επιτρέπεταο η τοποθέτηση φωτεινών ή μη επιγραφών 
και διαφημίσεων στο κτίριο αυτό. 

5. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου και τον περιβάλλοντα χώρου του καθώς κάι την 
κοπή δένδρων απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 60081/3597 (2) 

Χαρακτηρισμός ως διατηρητέων των κτιρίων που βρίσκονται στη 
περιοχή Πατησίων- Αχαρνών στη πόλη των Αθηνών και στις 
οδούς 1) Πατησίων 49 και Αβέρωφ 1, 2) Ηπείρου 41, 3) 
Αχαρνών 38 και Φαιστού 4) Αριστοτέλους 46, 5) Πατησίων 
55 και Ηπείρου 2 καθώς και του περιβάλλοντα το κτίριο χώρο, 
6) Πατησίων 50, 7) Σκαραμαγκά 4, 8) Σκαραμαγκά 7, 9) 
3ης Σεπετεμβρίου 66, 10) Σμύρνης 21, και καθορισμός ειδικών 
όρων και περιορισμών δόμησής τους. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού Περιβάλλο¬ 
ντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 9.6.1986 αιτιολογική έκθεση και την από 14.8.86 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 1.7.86 απάντηση της Μαργαρίτας Λαμπίρη, την από 
9.7.86 απάντηση των Αντώνη Σιδέρη, Ανδρομάχης Σιδέρη και Ανα¬ 
στασίας Κοτζιά, την από 22.7.86 απάντηση της Αφροδίτης Αθανα- 
σιάδη, την από 21.7.86 απάντηση του Ιωάννη Γουλανδρή και την 
παρέλευση της προθεσμίας που ορίζεται από το άρθρο 4 παρ. 2 του 
ν. 1577/85 (ΦΕΚ 210/Α) χωρίς να περιέλθουν στη Δ/νση Παραδο¬ 
σιακών Οικισμών (Γ7) τυχόν αντιρρήσεις των Ιωάννη Κουδούνη, Λιβιε- 
ράτου, Ελευθερίου Λεβή, Μιχάλη Παπαδάκη και λοιπών συνιδιοκτη¬ 
τών Ελευθερίου Μπαθρέλου και Ρεγγίνας Νταϊλιάνα, αποφασίζουμε: 

1. Χαρακτηρίζονται ως διατηρητέα τα κτίρια που βρίσκονται στη 
περιοχή Πατησίων- Αχαρνών της πόλης των Αθηνών και στις οδούς: 

1. Πατησίων 49 και Αβέρωφ 1, φερόμενο ως ιδιοκτησία Αντωνίου 
Σιδέρη, Ανδρομάχης Σιδέρη και Αναστασίας Κοτζιά. 

2. Ηπείρου 41, φερόμενο ως ιδιοκτησία Αφροδίτης Αθανασιάδη. 

3. Αχαρνών 38 και Φαιστού, φερόμενο ως ιδιοκτησία Ιωάννη Κουδούνη. 

4. Αριστοτέλους 46, φερόμενο ως ιδιοκτησία Ιωάννη Γουλανδρή. 

5. Πατησίων 55 και Ηπείρου 2 φερόμενο ως ιδιοκτησία Λιβιεράτου. 

6. Πατησίων 50, φερόμενο ως ιδιοκτησία Ελευθερίου Λεβή. 

7. Σκαραμαγκά 4, φερόμενο ως ιδιοκτησία Μιχάλη Παπαδάκη και 
λοιπών συνιδιοκτητών. 

8. Σκαραμαγκά 7, φερόμενο ως ιδιοκτησία Ελευθερίου Μπαθρέλου. 

9. 3ης Σεπετεμβρίου 66, φερόμενο ως ιδιοκτησία Ρεγγίνας Νταλιάνας. 

10. Σμύρνης 21, φερόμενο ως ιδιοκτησία Μαργαρίτας Λαμπίρη, 
όπως αυτά φαίνονται σημειωμένα με διαγράμμιση στα σχετικά πρωτό¬ 
τυπα δύο (2) τοπογραφικά διαγράμματα σε κλίμακα 1:1000 που 
θεωρήθηκαν από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 60081/1986 πράξη του, και που συνοπτικά 


τους αντίτυπα δημοσιεύονται με την παρούσα απόφαση, γιατί πρόκειται 
για κτίρια με ιδιαίτερο αρχιτεκτονικό ενδιαφέρον. 

2. Στο χαρακτηριζόμενο ως διατηρητέο κτίριο που βρίσκεται 
στις οδούς Πατησίων 55 και Ηπείρου 2 χαρακτηρίζεται ως διατη¬ 
ρητέος και ο περιβάλλων το κτίριο ακάλυπτος χώρος του οικοπέδου 
γιατί έχει άμεση λειτουργική σχέση με το κτίριο και είναι ανα¬ 
γκαίος για την προστασία και ανάδειξή του. 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση ή αλλοίωση η καταστροφή των επί μέρους αρχιτεκτονικών 
και διακοσμητικών στοιχείων τους. 

4. Επιτρέεπεται η επισκευή, ο εκσυγχρονισμός των εγκαταστά¬ 
σεων, η ενίσχυση στο φέροντα οργανισμό η εσωτερική διαρρύθμιση 
καθώς και επεμβάσεις για λόγους λειτουργικούς των διατηρητέων 
κτιρίων εφόσον δεν αλλοιώνεται ο αρχιτεκτονικός χαρακτήρας 
τους. Πριν από κάθε επέμβαση στα κτίρια αυτά η Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ) τάσσει εύλογη προ¬ 
θεσμία για την αφαίρεση ή αντικατάσταση των πρόσθετων κατα¬ 
σκευών που αλλοιώνουν την μορφή τους όπως φωτεινές ή μη 
επιγραφές και διαφημίσεις βιτρίνες τέντες. 

5. α. Δεν επιτρέπεται η τοποθέτηση φωτεινών επιγραφών και διαφη¬ 
μίσεων στα κτίρια αυτά. Επιτρέπεται μόνο η τοποθέτηση επιγραφών 
περιορισμένων διαστάσεων που πληροφορούν για τυχόν χρήση των 
χώρων των κτιρίων σε θέση που δεν καλύπτουν ή αλλοιώνουν την 
μορφή των κτιρίων, μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

β, Κατ’ εξαίρεση επιτρέεπεται η τοποθέτηση φωτεινών επιγραφών 
στο ισόγειο καταστημάτων που αναφέρονται αποκλειστικά στο όνομα 
και στο αντικείμενο των εργασιών τους, μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). Οι 
φωτεινές επιγραφές στα ισόγεια των καταστημάτων έχουν χρώμα 
λευκό ή κίτρινο σταθερό και συνεχές και αποτελούνται από μεμονω¬ 
μένα στοιχεία, γράμματα, αριθμούς. 

6. Για οποιαδήποτε επέμβαση στο εξωτερικό και εσωτερικό των διατηρη¬ 
τέων κτιρίων καθώς και στον περιβάλλοντα το κτίριο στις οδούς Πατησίων 
55 και Ηπείρου 2 ακάλυπτο χώρο του οικοπέδου του, απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ} 


Αριθ. 58360/3596 (3) 

Χαρακτηρισμός ως διατηρητέου του διόροφου κτιρίου που βρίσκεται στην 

οδό Μερέτης αρ. 9 στην πόλη της Φλώρινας, φερόμενου ως ιδιοκτησία 

Θωμά Γρούιου, και καθορισμός ειδικών όρων και περιορισμών δόμησής 

του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 6.6.86 αιτιολογική έκθεση και την από 11.8.86 εισή¬ 
γηση της Δ/νσης Παρ/κών Οικισμών και Περιβάλλοντος (Γ7). 

4. Την με αρ. πρωτ. 51767/2921/10.7.86 απάντηση του Θωμά 
Γρούιου, αποφασίζουμε: 

1. Χαρακτηρίζεται ως διατηρητέο το διόροφο κτίριο που βρίσκεται 
στην οδό Μερέτης αρ. 9 της πόλης της Φλώρινας, φερόμενο ως ιδιοκτη¬ 
σία Θωμά Γρούιου, όπως αυτό φαίνεται σημειωμένο με διαγράμμιση 
στο σχετικό πρωτότυπο τοπογραφικό διάγραμμα σε κλίμακα 1:1.000 
που θεωρήθηκε από τον προϊστάμενο της Δ/νσης Πολεοδομικών Εφαρ¬ 
μογών με την υπ’ αριθ. 58360/1986 πράξη του και που συνοπτικό 
του αντίτυπο δημοσιεύεται με την παρούσα απόφαση γιατί πρόκειται 
για κτίριο με ιδιαίτερο αρχιτεκτονικό και μορφολογικό ενδιαφέρον. 


2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή ο εκσυγχρονισμός των εγκαταστάσεων 
η ενίσχυση στο φέροντα οργανισμό η εσωτερική διαρρύθμιση, καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτησή 
επιγραφών περιορισμένων διαστάσεων που δηλώνουν την χρήση 
του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Επιτρέπεται η οικοδόμηση νέου κτιρίου στον ακάλυπτο χώρο του 
οικοπέδου του διατηρητέου κτιρίου σύμφωνα με τις ισχύουσες πολεοδο- 
μικές διατάξεις και μετά από έγκριση της αρμόδιας Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 28 Αυγούστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 58359/3595 (4) 

Χαρακτηρισμός ως διατηρητέου του κτιρίου που βρίσκεται επί των 
οδών Δραγούμη και 25ης Μαρτίου στη Κατερίνη Ν. Πιερίας (Αρχο¬ 
ντικό Τσαλόπουλου), φερόμενου ως ιδιοκτησία Ιωάννη Τσαλόπου¬ 
λου και καθορισμός ειδικών όρων και περιορισμών δόμησής του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 11.3.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την παρέλευση της προθεσμίας που ορίζεται από το άρθρο 4, 
παρ. 2 του ν. 1577/1985 (ΦΕΚ 210/Α) χωρίς να περιέλθουν στη 
Δ/νση Παραδοσιακών Οικισμών και Περιβάλλοντος (Γ7) τυχόν αντιρ¬ 
ρήσεις του ενδιαφερομένου Ιωάννη Τσαλόπουλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Δραγούμη και 25ης Μαρτίου στο Ο.Τ. 204 στη πόλη της 
Κατερίνης του Ν. Πιερίας, (Αρχοντικό Τσαλόπουλου), φερόμενο ως 
ιδιοκτησία Ιωάννη Τσαλόπουλου, όπως αυτό φαίνεται σημειωμένο στο 
σχετικό πρωτότυπο τοπογραφικό διάγραμμα σε κλίμακα 1:500 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 58359/1986 πράξη του και που συνοπτικό του 


αντίτυπο δημοσιεύεται με την παρούσα απόφαση γιατί αποτελεί αξιό¬ 
λογο δείγμα εκλεκτιστικής αρχιτεκτονικής των αρχών του αιώνα. 

2. Απαγορεύεται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του διατηρητέου κτιρίου. 

3. Επιτρέπεται η επισκευή ο εκσυγχρονισμός των εγκαταστάσεων 
η ενίσχυση στο φέροντα οργανισμό η εσωτερική διαρρύθμιση, καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

» 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση 
επιγραφών περιορισμένων διαστάσεων που δηλώνουν την χρήση 
του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). . 

5. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου, στον περιβάλλοντα χώρο του και τα βοηθητικά 
κτίσματα που βρίσκονται στον ακάλυπτο χώρο του καθώς και για 
εργασίες περίφραξης, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγοϋστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρι6. 58341/3511 (5) 

Χαρακτηρισμός ως διατηρητέου του κτιρίου που βρίσκεται στη κε¬ 
ντρική πλατεία του Οικισμού Δεσποτικοϋ του Ν. Ιωαννίνων, 
φερόμενο ως ιδιοκτησία Χρήστου Λώλη, και καθορισμός ειδικών 
όρων και περιορισμών δόμησής του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 30.7.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 5.8.1986 (αρ. πρωτ. 57275/3341/5.8.86) απάντηση 
του Χρήστου Λώλη, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στη κε¬ 
ντρική πλατεία του Οικισμού Δεσποτικού του Ν. Ιωαννίνων, φερόμενο 
ως ιδιοκτησία Χρήστου Λώλη, όπως αυτό φαίνεται σημειωμένο στο 
σχετικό πρωτότυπο τοπογραφικό διάγραμμα σε κλίμακα 1:200 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 58341/1986 πράξη του και που συνοπτικό του 
αντίτυπο δημοσιεύεται με την παρούσα απόφαση. 


2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων του. 

. 3. Επιτρέπεται ο εκσυγχρονισμός των εγκαταστάσεων η ενίσχυση στο 
φέρσντα οργανισμό καθώς και επεμβάσεις για λόγους λειτουργικούς του 
διατηρητέου κτιρίου εφόσον δεν αλλοιώνεται ο αρχιτεκτονικός χαροικτήριχς 
του. 

4. Δεν επιτρέπεται να επιχρισθούν οι εξωτερικοί πέτρινοι τοίχοι του κτι¬ 
ρίου. 

5. Η επικάλυψη του κτιρίου θα γίνει με στέγη με βυζαντινά κεραμίδια. 
Τα εξωτερικά κιγκλιδώματα θα γίνουν μεταλλικά μαύρα με πέτρινους 
στύλους στις γωνίες. Τα κουφώματα θα γίνουν από ξύλο σε χρώμα καφέ. 

6. Δεν επιτρέπεται η τοποθέτηση φωτεινών επιγραφών και διαφημίσεων 
στο κτίριο αυτό. 

7. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από την δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






